Mitropolitul Andrei al Clujului, Maramureșului și Sătmarului a binecuvântat duminică noua grădiniță cu program prelungit din localitatea clujeană Baciu.
Împreună cu un sobor de preoți, Mitropolitul Andrei a oficiat slujba sfeștaniei și a binecuvântat clădirea noii unități de învățământ preșcolar.
La inaugurare au participat reprezentanți ai Inspectoratului Școlar Județean (ISJ) Cluj, prof. Marinela Marc, inspectorul școlar general, Balázs János, primarul comunei Baciu, prof. dr. Gligor Hagău, directorul Școlii Gimnaziale "Constantin Brâncoveanu" în subordinea căruia se află grădinița, oficialități locale, județene și centrale și copii din localitate împreună cu părinții lor.
IPS Andrei i-a felicitat pe cei implicați în construirea grădiniței și a apreciat că se investește în educație.
Noua grădiniță din Baciu are o capacitate de 200 de locuri și a fost construită de Primăria Comunei Baciu, cu sprijin financiar de la bugetul de stat.
Foto credit: Mitropolia Clujului / Darius Echim